Title: ประกาศกรมธุรกิจพลังงาน เรื่อง กำหนดลักษณะและคุณภาพของไบโอมีเทนสำหรับยานยนต์ พ.ศ. 2561

ประกาศกรมธุรกิจพลังงาน
เรื่อง กำหนดลักษณะและคุณภาพของไบโอมีเทนสำหรับยานยนต์
พ.ศ. ๒๕๖๑[๑]

โดยที่เป็นการสมควรกำหนดลักษณะและคุณภาพของไบโอมีเทนสำหรับยานยนต์
เพื่อสร้างความเชื่อมั่นให้แก่ผู้บริโภค และเพื่อส่งเสริมให้การผลิตไบโอมีเทนสำหรับใช้เป็นเชื้อเพลิงสำหรับยานยนต์สามารถขยายผลได้ในเชิงพาณิชย์
อันจะเป็นการเสริมสร้างความมั่นคงทางด้านพลังงานของประเทศอย่างยั่งยืนอาศัยอำนาจตามความในมาตรา
๒๕ วรรคหนึ่ง แห่งพระราชบัญญัติการค้าน้ำมันเชื้อเพลิง พ.ศ. ๒๕๔๓
อธิบดีกรมธุรกิจพลังงานออกประกาศไว้ ดังต่อไปนี้

ข้อ
๑  ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษา
เป็นต้นไป

ข้อ
๒  ประกาศนี้มิให้ใช้บังคับกับไบโอมีเทนสำหรับยานยนต์ที่จำหน่ายหรือมีไว้เพื่อจำหน่ายไปนอกราชอาณาจักร
โดยการขนส่งออกไปนอกราชอาณาจักรโดยตรงทางทะเล

ข้อ
๓  ภายใต้บังคับของข้อ ๒ ลักษณะและคุณภาพของไบโอมีเทนสำหรับยานยนต์ให้เป็นไปตามรายละเอียดแนบท้ายประกาศนี้

ข้อ
๔  ลักษณะและคุณภาพของไบโอมีเทนสำหรับยานยนต์ที่ผู้ค้าน้ำมันจำหน่ายหรือมีไว้เพื่อจำหน่าย ดังต่อไปนี้
จะไม่เป็นไปตามที่กำหนดในรายละเอียดแนบท้ายประกาศนี้ก็ได้ แต่ผู้ค้าน้ำมันต้องแจ้งลักษณะและคุณภาพของไบโอมีเทนสำหรับยานยนต์ดังกล่าวเฉพาะส่วนที่ไม่เป็นไปตามที่กำหนดในรายละเอียดแนบท้าย
เพื่อขอความเห็นชอบและต้องได้รับความเห็นชอบจากอธิบดีก่อน
(๑) ไบโอมีเทนสำหรับยานยนต์สำหรับการนำไปใช้กับยานพาหนะที่ส่งออกไปนอกราชอาณาจักร
(๒) ไบโอมีเทนสำหรับยานยนต์สำหรับการนำไปใช้ตามโครงการหรือนโยบายของรัฐบาลหรืองานวิจัย
หรืองานทดสอบเครื่องยนต์

ข้อ
๕  การขอและการให้ความเห็นชอบตามข้อ ๔
ให้เป็นไปตามหลักเกณฑ์ วิธีการและเงื่อนไขที่อธิบดีกำหนด

ประกาศ
ณ วันที่ ๒๗ สิงหาคม พ.ศ. ๒๕๖๑
วิฑูรย์
 กุลเจริญวิรัตน์
อธิบดีกรมธุรกิจพลังงาน

[เอกสารแนบท้าย]

๑.
รายละเอียดแนบท้ายประกาศกรมธุรกิจพลังงาน เรื่อง กำหนดลักษณะและคุณภาพของไบโอมีเทนสำหรับยานยนต์
พ.ศ. ๒๕๖๑

(ดูข้อมูลจากภาพกฎหมาย)

วิวรรธน์/จัดทำ
๒๗ กันยายน ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๒๑๖ ง/หน้า ๑/๕ กันยายน ๒๕๖๑